སྐུ་འབུམ་བྱམས་པ་གླིང་ནས་ལྷོ་ནུབ་མཚམས་སུ་ལེ་བར་བཅུ་ལྷག་ལ་བསྐྱོད་པ་ན།སྐུ་འབུམ་ཚོ་དྲུག་གི་ཁུངས་གཏོགས་ཏེ་ཆེ་ཤོས་སྡེ་བའི་ནེའུ་ལུང་ཉག་ག་ཟེར་བའི་སྒང་བརྒྱུད་གཅིག་མཐོང་ནས་ཐོན་པ་ན།རྗེ་རིན་པོ་ཆེ་ཁོང་གི་སྐྱེས་ལྷ་ཨ་མྱེས་སྐྱ་ཏེའི་ཏོག་དཀར་དང་གུར་སྟེང་ལྷ་རིའི་ལབ་རྩེ།དར་ལྕོག་དང་རྡོ་མཆོད།རྡེའུ་འབུམ་མང་པོ་འབུལ་པ་སོགས་ལ་ཞལ་མཇལ་ཡང་ཡང་མཐོང་རྒྱུ་ཡོད་པར་མ་ཟད།ཆེ་ཤོས་སྒར་ཤོག་གི་སྐུ་འབུམ་ཆེ་ཤོས་མཁན་ཆེན་སྐུ་ཕྲེང་དང་པོ་སྐུ་བལྟམས་པའི་གཞི་ཁྱིམ་ཆེན་པོའི་ཤུལ་དང་བོད་ཕྱུག་ཁྱིམ་ཆེན་བཞིའི་གནའ་མིའི་ཆུ་འཁོར་རང་འཐག་ཆེན་པོ་བཞིའི་རྗེས་ཤུལ་དང་མ་རྒྱ་སྒར་བའི་ལྷ་ཁང་དང་འབུམ་ཁང།མ་ཎི་ཁང་གི་ཆོས་རའི་ཤུལ་རྟེན།སྐུ་ཁང་དང་མཆོད་ཁང་བཅས་བ་ད་ལྟ་སྔར་བཞིན་དྲན་རྒྱུ་རེག་རྒྱུ་གཉིས་ཀ་ཡོད་པ་དང།ལོ་རེར་དུས་བཅད་ལྟར་སྡེ་འབངས་ཡོངས་ཀྱིས་བོད་ལྭ་གོན་ནས་མ་ཎི་བུམ་གྲུབ་ཀྱི་དུས་ཚུགས་སུ་སྐུ་འབུམ་དགོན་པའི་གྲྭ་བ་དྲུག་བདུན་རེ་གདན་འདྲེན་བགྱིས་ཏེ།ཉིན་བཞི་ལྔ་ཙམ་གྱི་རིང་ལ་མ་ཎི་བུམ་གྲུབ་བཙུགས་པ་དང་ཧོར་ཟླ་དྲུག་པའི་ཚེས་མགོ་ནས་བཟུང་གླུ་དགའ་རྩེད་མོར་རོལ་བཞིན་ལབ་རྩེ་མ་བུ་བཅུ་གསུམ་བསྟོད་དགོས་པ་དང་རྨུ་ཐག་འཐེན་ནས་ཆོས་གཏེར་འབུལ་པ།ཆོས་སྐྱོང་སྲུང་མར་གསེར་སྐྱེམས་མཆོད་པ་དང་བཅས་བའི་ཆོས་ཀྱི་ཆོ་ག་གང་མང་ཞིག་གི་སྲོལ་རྒྱུན་མ་ཉམས་པར་ད་ལྟའི་བར་ཆད་མེད་དུ་སྤེལ་བྱེད་བཞིན་མཆིས་སོ།ནང་དགོས་སུ་ཚོ་བསྐོར་རེ་འགའི་ནང་དུ་གཉེན་སྟོན་གྱི་དུས་སུ་རྒན་གྲས་རྣམ་པས་ནས་ཆང་ཧུབ་རེ་འཐུང་རྗེས།བརྡ་རྙིང་གིས་མཚོན་པའི་གཉེན་བཤད་ཆ་ཚང་བ་རེ་བཤད་ཐུབ་པའི་མི་ཡང་གང་མང་པོ་ཞིག་བྱུང་འདུག།ཆེ་ཤོས་སྡེ་བ་ནས་ལྷོ་ནུབ་ཕྱོགས་ཀྱི་ལེ་བར་དྲུག་ཙམ་ན་རྒྱ་མ་བོད་ཀྱི་རོང་སྡེ་མཚེར་ཐོག་